QUEDA ATA O FINAL
MATERIAL DESCLASIFICADO
ANTERIORMENTE EN CITADEL
Vasnos deixar aquí e ir con el?
É a hora.
Recuperamos a caixa
e Hendrix e ti quedades a salvo. Só me importa iso.
Alguén entrou e roubou a caixa.
Foi Mason Kane.
Traédeme a caixa. E a Kane.
Estabiliza.
Que ben que te repuxeses.
Dáseme especialmente ben facerlles virar a chaqueta aos axentes de Citadel.
Tiñas unha compañeira.
Chamábase Nadia Sinh.
Erades caralludos.
Penso que morreu.
Comezando salvagarda.
Só pode axudarme unha persoa de Citadel e ten amnesia.
Perdoe.
Es Nadia.
- Non. - Eras espía, coma min.
- Esa... - Es ti.
Ves ese vial? Inxéctao no pescozo.
Devolverache a memoria.
Damas e cabaleiros...
Nadia Sinh.
Pensei que Mason morrera.
Lémbralo?
Lémbroo todo.
Segundo prato?
CÁCERES, ESPAÑA
Había un rastrexador na caixa X.
Desactiveino.
Aquí non nos atopará.
Onde estamos?
Nun refuxio.
Citadel tiña centos deles.
Xa estiveramos aquí?
Un par de veces.
Eramos amigos?
Non moito.
Pódome fiar de ti?
Non é a primeira vez que mo preguntas.
Vamos.
Morde isto.
Vai doer.
Irei amodo.
- Coido que iso non é o teu. - Morde.
Téñoa.
Hostia!
Fálame dela.
De quen?
Da túa muller.
Abby.
Canto levades?
Oito anos.
Vaia, non perdiches o tempo.
Temos unha filla, Hendrix.
Estás ben?
Estou.
Ben.
Fálame del.
De quen?
Mason. Quen era?
Non che sei dicir. Non nos coñeciamos tanto.
Nunca fomos alén do profesional.
Nunca?
Porque non me lembro de nada.
Nin do meu nome, da miña familia de onde era... de nada.
Agás de ti.
Disque deixo marca.
Estabamos xuntos?
Polo que lembro, tal semellaba.
Foi falar o amnésico.
Estabamos?
Foi algo breve. Non foi nada.
Coma un lóstrego?
Coma un espellismo.
UTAH HAI 10 ANOS
ANTES DA CAÍDA DE CITADEL
CITADEL, BASE EUA
Hai reunión, logo?
- Chegan cinco minutos tarde. - Ai, si?
Ei.
Que?
- A ver, ho. - Non.
Grace odia que lle roube a exclusiva.
- Cagainas. - A ver.
Logo fai coma que o escoitas por primeira vez.
- Non o fago sempre? - Case nunca.
Sóltao.
Hassan creou un novo virus.
O seu grupo ceibarao nos EUA nuns días.
É unha cepa do Ébola. Causará unha praga
coma o mundo non viu dende a Idade Media.
Ben. Chegou información de que o grupo de Hassan creou...
Un novo virus que pretende ceibar nos EUA.
Unha cepa do Ébola. Causará unha praga
coma o mundo non viu dende a Idade Media.
Díxomo Bernard hai 5 minutos.
En serio, Bernard?
Foi só para poñérmonos en situación.
Serás trapalleiro.
Confirmáronnos que o virus está
nun centro de investigación en Alborz.
Alborz? Por que nunca é en Acapulco, Belize ou Eivisa?
Leva aquí dous segundos
e estala a interromper coma Statler e Waldorf.
Dos Teleñecos, sabedes? Os dous vellos.
- Ti si que es un teleñeco vello. - Vale.
En resumo, un inimigo imposible ten un virus impensable
nun recinto impenetrable e vou roubalo.
A nosa nova axente está infiltrada alí
e deixou o virus listo para extraérmolo.
A parte difícil non é entrar. É saír.
Hai gardas armados, vixilancia e sistemas de mísiles.
Por sorte, vas ter axuda.
A nova axente axudarache.
Vai axudarme unha novata?
- Como saberei quen é? - Saberalo.
CORDILLEIRA DE ALBORZ, IRÁN 24 HORAS DESPOIS
Si!
Máxima puntuación.
Alfa a 5 minutos da saída.
- Duke, informa. - Apoio en camiño.
Recibido.
Mason, estaste adiantando.
Paquete en camiño! Teño o virus. Saída leste!
Está na saída leste.
Mason, 3 km. A piques de chegar. Armas preparadas.
Dous paracaidistas ás costas.
ATV inimigos polo lado sur da montaña.
Mísiles achegándose á túa posición.
Bule, Alfa.
Axente sen conexión.
Intentando reconectar.
Alfa, érguete.
Conexión recuperada.
ATV inimigos achegándose rápido. Téñente rodeado.
Non tal.
Non, non! Que carallo fas?
Saír de aquí.
Arrea, Mason. Inimigos no aire.
Activar esquís.
Pegasus, novo punto de extracción. No pé da montaña.
Recibido. A 2 km.
Máis emoción, Alfa. Dous vehículos na zona.
Bo Nadal, Alfa.
A liña de neve acábase.
Repito. Acábaseche a neve.
Mason, cinco ATV soben para aí.
Tes tres costelas rotas e hemorraxia interna.
Xa me amañarei.
(Persa) Parade.
É ela. A nosa nova axente.
Sen balas.
O pulmón esquerdo enchárcaseche,
fáltache osíxeno e estás conmocionado.
Eu aviso.
Arma!
Estalle baixando a tensión.
Vai ao punto de extracción. 3 km ao sur. No claro.
Recibido. Imos aló. Vamos.
Aguanta.
Ti...
Aguanta aquí, si?
Ben?
Estou ocupado.
Perdoa, non quería molestarte. Só quería presentarme.
Nadia Sinh.
Mason Kane.
De nada, Mason Kane.
Perdoa?
Case estragas a misión toda.
Os EUA xa estarían contaxiados.
- Tíñao controlado. - Ti cres?
Eu sonche así, novata,
cando pensas que estou perdido, sorpréndote.
Xa.
E que che quede a hostia de claro:
de novata, nada.
De onde vés? Do MI6?
- Do IB? - Son da casa.
Nai de Citadel. Levo aquí 5 anos.
Veño do equipo Bravo.
Do Bravo? Que riquiña, que tenro.
Sabes o que che é tenro?
A túa directora pregándome que me unise a tempo para salvarche o cu.
Iso si que é parte do meu encanto.
Debeu ser difícil ter unha nai espía.
Debeu ser difícil non ter nai.
Síntoo.
Líchesme a ficha.
Logo es unha fan.
Non adoito facer isto, pero podo darche un autógrafo
ou unha foto.
Vai ao carallo.
Tíñao controlado.
PARÍS 2 SEMANAS DESPOIS
Pódome fiar de ti?
Por suposto.
E eu de ti?
Sempre.
REFUXIO DE CITADEL 10 ANOS DESPOIS
Modo privado iniciado.
ENTRANDO...
ENVIAR MENSAXE SEGURA?
COMO ANDA O TEMPO?
SOLLEIRO
ES TI DE VERDADE?
SON
COMO ESTÁ O PAQUETE?
AGARDANDO POR TI
VALENCIA NON É SEGURA.
PREPÁRATE PARA IMPREVISTOS. CHEGAREI AXIÑA.
Alégrame verte, Bernard.
Pois a min dáme uns arrepíos de carallo verte, Dahlia.
Non podía ser peor.
Supoño que te impacta verme deste lado da mesa.
Pois si. Pensaba que estarías chuchando sangue
ou sacrificando animais no encontro semanal do aquelarre.
Mesmo cando traballabamos xuntos hai anos na ONU,
sempre tiveches un aquel sociopático.
Amosádello.
Mentres non recuperemos a caixa X, teremos que actuar co que temos.
Asegurámonos de salvar a tecnoloxía de Citadel
que non sabotaron os teus espías.
Entre outros deleites, había un sistema de IA de Citadel
que controlaba os niveis de uranio no mundo.
O paradoiro en tempo real de todas as armas nucleares.
A cousa éche que non podemos entrar. Levamos anos intentándoo.
Porén, velaquí, coma un agasallo de Deus,
está o home que o creou.
Daquela, Bernard,
tes que dicirme o contrasinal de 19 caracteres para acceder ao sistema.
Vale, vale.
O contrasinal é...
"Que...
che...
dean polo nabo."
Ai, non, agarda, iso sonche 18.
Perdón, si, 19.
Remata cunha exclamación, perdoa.
"Que che dean polo nabo, exclamación."
Pon aí.
En serio pensas que non daría a vida para te deter?
Talvez. Que me dis de túa muller e túa filla?
- Están en Wyoming, non si? - Non sei de que me falas.
Coa muller e a filla de Mason Kane,
non si?
Foi a primeira navalla que me deu miña nai.
Se premes este botón,
sae a folla.
Total!
Podes quedar con ela.
Aprendereiche a usala.
Ola!
Ola.
Como vos coñecestes o teu home e ti?
Tiven un accidente grave de coche hai uns nove anos.
Que horror.
Non o lembro. Lesión cerebral traumática.
En fin, había un bo hospital preto,
comecei a ir a terapia e Kyle estaba...
no mesmo programa.
Así nos coñecemos.
Vaia historia.
Non están en Wyoming. Non sei onde van.
Temos ollos en todas as partes.
Temos acceso a todos os satélites e cámaras de seguridade.
Conduciches ata a nosa base de Nova York, logo fomos cara a atrás.
Usamos todas as cámaras para ir dar ao punto de partida.
A imaxe do teu coche perdeuse por Cheyenne, logo é cuestión de tempo
atopar a túa muller, Joe, e a túa filla, Val.
Miña exmuller, por certo.
E xa cho dixen.
Vai que che dean.
Pasastes un século pensando que crearades unha nova orde,
pero os espías non son santos,
e o voso código, lonxe de vos facer mellores, cegouvos.
E non vedes o terror que Citadel impartiu.
Engánaste.
Ai, si?
O teu colega pensaba o mesmo.
Pero despois de collérmolo o ano pasado, quitámoslle a venda dos ollos.
Carter Spence.
- Carter? - Si, non estaba moi por cooperar
ao principio.
Resistiu canto puido.
- Onde está? - Dr. Carvo.
Que lle fixestes a Carter?
Para ser un home faladeiro, quedaches ben calado, Bernard.
Xa ves...
Estou aprendendo a escoitar.
Hai outro xeito de facer isto.
Poderiamos...
facerche un corte
xusto no tronco do encéfalo
e escavar os teus recordos.
Éche un artefacto bastante práctico que creou Anders Silje.
Cabaleiros.
Listo para estreares xoguete?
Si, señora.
Non metas a zoca.
Ti quen vés sendo?
Mary-Kate ou Ashley?
Mason Kane é amigo teu, non é?
Eu non lle chamaría amigo.
El había dicir que somos amigos.
Se cadra que son o seu mellor amigo.
Pero non ten moitos amigos. É bastante triste.
Eu si que tiña amigos no traballo.
Carl P. e Andrea.
E Carl H.
E Jim.
Pero xa non están por aquí.
Estudei todo o teu traballo, Orlick.
Hei de admitir que son fan teu.
Disque é mellor non coñecer os teus heroes,
pero eu alégrome de coñecerte. Sabes por que?
Porque me dá pracer
facer isto...
cun amigo de Kane.
Vou conseguir o que quero, sexa como sexa.
Esperemos non acabar coa brillante mente
de Bernard Orlick.
Brielle está viva.
Como? Que dixeches?
Dixen que Brielle está viva.
A muller que queres, non é? Brielle?
Citadel mentiuche.
Se isto é outro truco,
esnaquízote.
Entendes?
Xúroo.
Xa podes ir demostrándoo.
Tráeme o meu móbil
e ensínocho.
Como o levades?
Que che vou contar?
Alén das rabechas de Hendrix porque non pode usar TikTok no búnker,
estamos ben.
Atopeina. A espía de Citadel.
Lémbrase de todo.
É unha muller?
É.
Chámase Nadia.
Ben, alégrome.
Que che dixo de Mason? Que máis sabe?
Pouca cousa.
Non vos coñeciades?
Coido que non moito.
Imos solucionar isto e vou volver onda vós, si?
Si.
Soluciónao e volve.
Fareino.
Chama sempre que poidas.
Fareino.
Quérote, Kyle.
E eu a ti.
Vai ao aeroporto de Barajas.
Colle un avión para os EUA. Velaquí tes cartos.
Eu quedo contigo.
Saben que estamos vivos e mataron a Bernard.
Van vir por nós.
Volve e protexe a túa familia.
Se volvo, vanme atopar.
Para protexelas, debo detelos.
- Non me es útil. - Bernard discreparía.
El era parvo e ti es un lastre.
Apréndeme.
- A que? - A ser Mason.
- Que barallas? - Adéstrame.
- Aprenderei. - Ti non es el.
- Podo selo. - Non queres.
Non hai ninguén máis. Estamos sós!
Dúas luciñas brancas nun mar vermello.
Que mar vermello?
As luces vermellas son SOS. Busca misivas.
Son mensaxes. Chamadas de axuda.
Son o axente Carter Spence.
Estou en Pequín.
Se hai algún supervivente de Citadel,
podes contactarme nun servidor seguro:
delta, gamma, seis, catro, seis, dous, un.
Carter.
Son o axente Carter Spence.
Estou en Cidade de México.
Por favor, se hai alguén aí...
Isto é de hai só catro meses.
Son o axente Carter Spence.
Estou en Fez.
Manticore está cada vez máis preto.
Por favor, se estás vendo isto, pode que sexa a última transmisión.
Hostia.
Sei onde está.
Aquí.
A uns quilómetros de Fez.
É unha prisión.
Como o sabes?
Torturáronme aí cando estiven de incógnito con Al-Shabab.
A prisión lévaa un xefe criminal portugués, Balduino Basto.
Seguro que a usa Manticore.
Torturan aí a Carter polo paradoiro da caixa X.
Teño que rescatalo.
- Como? - Balduino.
Teño que achegarme a el e roubarlle os códigos de acceso do móbil.
Pero non lle caio moi ben.
Por que?
- Igual lle matei o irmán. - Igual?
Eu non podo reunirme con Balduino,
pero con Kane si que leiraba ben.
Iso quere dicir que...?
Listo para seres Mason Kane?
MARROCOS
Recorda. Achégate a Balduino coas palmas descubertas.
Amósalle que non es unha ameaza e hache ir ben.
Un morto no meu restaurante.
Canto tempo.
O chisqueiro ten transmisor.
Achégallo todo o que poidas mentres descargo os datos do móbil.
Non te mataran hai oito anos?
Non dubides.
Es Mason Kane. Tes que crelo.
E en todo este tempo non che medrou nin un pelo.
Que queres?
Pídelle algo grande. Subiralle o ego.
Quero que me axudes a chegar ao xefe das Forzas Armadas.
É o fillo de Baldy.
Díxoche que tomes polo cu.
Non hai un parque por aí para o teu neno?
O xefe das Forzas Armadas?
Tamén podías pedirme
un ferrete coa duquesa de Cambridge.
Sácoche a Manticore de enriba.
Manticore é o noso mellor negocio.
E coido que podo facerme de ouro se te entrego.
Busca unha arma. Igual a precisas para saíres.
O Balduino Basto que lembraba
querería algo máis que lle lamber o cu a Manticore.
Subido un 35 %.
É o chisqueiro que che deu a moza?
Nadia.
Oín que estaba contigo en Italia.
Que lle pasou?
Morreu.
E por que segues a loitar? Por ela?
A súa memoria?
Isto case está. Vai acabando.
Sorpréndeme, Kane, que ti en concreto suspires
por unha muller que te vendeu, que dobregou Citadel.
Transmisión lista. Sae.
De que raio falas?
Manticore tiña alguén dentro.
A túa moza, Nadia.
Ou iso éche o que din as malas linguas.
Esa lurpia merecía morrer.
Kyle, lisca xa.
Merda!
Enganoute unha mala pécora?
Pensaba que Mason Kane era un home de verdade.
E eu que teu pai puña o condón cando ía de putas.
Kyle.
Seica tes apuro por morrer.
Hoxe non. Vou saír pola porta.
Vai por Christiano.
A Balduino impórtalle seu fillo máis ca el.
Matádeo. A que agardades?
Que baixen as armas.
Primeiro ti.
Disparádelle.
Que carallo pasa?
De que falaba?
Parvadas. É un baltroteiro.
Bernard dixo que alguén de dentro
traizoara a Citadel, non sabía quen.
Fuches ti?
Pensa, Kyle.
Se estivese con Manticore,
por que ía rescatar un axente de Citadel?
E por que cona ías seguir vivo?
Quixeches sacarme cando falou de ti.
Íate matar.
Por que non me contaches o de Mason e ti?
Porque o que pasou entre Mason e eu queda entre Mason e eu.
Estás nun coche fuxindo
mentres todos os axentes de Manticore te buscan.
Logo podes facer isto comigo
ou ir ao carallo.
Moito ollo co que escribes.
É Brielle, non é?
Non.
Está viva.
Chámase Abby.
Está casada con Mason Kane.
Podo levarte onda ela.
Se me sacas de aquí, cóntocho todo.
Porque todo o que sabes é mentira.
É a nova axente?
Díxome que me encantarías.
Non tal.
PROXIMAMENTE EN CITADEL
O xeito de que che crean a mentira
é que a creas ti.
Celeste non deu novas en tres meses.
Sabes como son estas cousas.
Ela é tan boa coma min.
Iso éche o que me preocupa.
Non debiches traerme aquí.
Subtítulos: Lucía Doval
Supervisora creativa: Natalia López Prieto